CELEX: 32020R0426
Language: da
Date: 2020-03-19 00:00:00
Title: Kommissionens gennemførelsesforordning (EU) 2020/426 af 19. marts 2020 om ændring af gennemførelsesforordning (EU) 2020/402 om at gøre udførslen af visse varer betinget af fremlæggelse af en udførselstilladelse

20.3.2020   
               
               
                  DA
               
               
                  Den Europæiske Unions Tidende
               
               
                  LI 84/1
               
            
         KOMMISSIONENS GENNEMFØRELSESFORORDNING (EU) 2020/426
         af 19. marts 2020
         om ændring af gennemførelsesforordning (EU) 2020/402 om at gøre udførslen af visse varer betinget af fremlæggelse af en udførselstilladelse
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/479 af 11. marts 2015 om fælles ordninger for udførsel (1), særlig artikel 5,
         ud fra følgende betragtninger:
         
                     (1)
                  
                  
                     Ved Kommissionens gennemførelsesforordning (EU) 2020/402 (2) har Europa-Kommissionen, på grundlag af den stigende efterspørgsel efter personlige værnemidler i Den Europæiske Union og den deraf følgende mangel herpå i visse medlemsstater, gjort udførsel af visse personlige værnemidler betinget af, at der kan fremlægges en udførselstilladelse. Denne ordning med forhåndsgodkendelse vedrører eksport til alle tredjelande.
                  
               
                     (2)
                  
                  
                     Det indre marked for medicinsk udstyr og personlige værnemidler er tæt forbundet ud over Unionens grænser, og det samme gælder dets produktionsværdikæder og distributionsnet. Dette gælder især Den Europæiske Frihandelssammenslutnings fire medlemslande. Af samme grund vil det, i betragtning af de tætte forbindelser mellem produktionsværdikæderne og distributionsnettene, være uhensigtsmæssigt at gøre udførsel af visse former for personlige værnemidler til disse lande betinget af, at der kan fremlægges en udførselstilladelse, når dette udstyr/disse værnemidler er af afgørende betydning for at forhindre yderligere spredning af sygdommen og sikre sundheden for det sundhedspersonale, der behandler smittede patienter. De pågældende lande bør derfor udelukkes fra anvendelsesområdet for gennemførelsesforordning (EU) 2020/402.
                  
               
                     (3)
                  
                  
                     Samtidig bør de oversøiske lande og territorier, der er opført i bilag II til traktaten, samt Færøerne, Andorra, San Marino og Vatikanstaten udelukkes fra anvendelsesområdet for gennemførelsesforordning (EU) 2020/402, da de er særligt afhængige af forsyningskæderne i storbyerne i de medlemsstater, de er knyttet til, eller af nabomedlemsstaternes forsyningskæder.
                  
               
                     (4)
                  
                  
                     Myndighederne i de lande og områder, der ikke er omfattet, bør give tilstrækkelige garantier for, at de vil kontrollere deres egen eksport af de pågældende produkter, så målsætningen med gennemførelsesforordning (EU) 2020/402 ikke undermineres. Kommissionen bør nøje overvåge dette aspekt.
                  
               
                     (5)
                  
                  
                     Det kan under særlige omstændigheder tillades at eksportere visse mængder af bestemte produkter, f.eks. for at sikre forsyningerne til humanitære organisationers nødhjælpsoperationer i tredjelande —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2020/402 foretages følgende ændringer:
            
                        1)
                     
                     
                        I artikel 1 tilføjes som stk. 3:
                        
                           »3.   Udførsel til Norge, Island, Liechtenstein, Schweiz og de oversøiske lande og territorier, der er opført i bilag II til traktaten, samt Færøerne, Andorra, San Marino og Vatikanstaten er ikke omfattet af foranstaltningerne i stk. 1 og 2.«
                        
                     
                  
                        2)
                     
                     
                        Artikel 2, stk. 3, tredje led, affattes således:
                        
                                    »—
                                 
                                 
                                    at reagere på anmodninger om bistand rettet til og behandlet af EU-civilbeskyttelsesmekanismen fra tredjelande eller internationale organisationer og at muliggøre anvendelsen af bestemmelser vedrørende nødhjælpsforsyninger i forbindelse med humanitær bistand.«
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. marts 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 83 af 27.3.2015, s. 34.
         
            (2)  Kommissionens gennemførelsesforordning (EU) 2020/402 af 14. marts 2020 om at gøre udførslen af visse varer betinget af fremlæggelse af en udførselstilladelse (EUT L 77 I af 15.3.2020, s. 1).